Ամբիոնի դասախոսները հրատարակել են մի շարք ուսումնական ձեռնարկներ, դասագրքեր, բառարաններ և ուսումնաօժանդակ նյութեր: Ամբիոնի աշխատանքներին ակտիվորեն մասնակցում են նաև Իսպանիայից, Իտալիայից և Բրազիլիայից հրավիրված մասնագետներ, որոնք իրականացնում են գիտամանկավարժական լուրջ աշխատանք: Սերվանտեսի ինստիտուտի և Իսպանիայից ժամանած դասախոսների հետ համագործակցությամբ ամբիոնում կազմակերպվում են «Իսպաներենը որպես օտար լեզու» դիպլոմի որակավորման միջազգային քննություններ, իսկ Սիենայի համալսարանի հետ համագործակցությամբ` իտալերեն լեզվի որակավորման քննություն` ըստ լեզուների իմացության եվրոպական չափանիշների: